
2018 оны 03 сарын 05                                     Дугаар 14                                                    Улаанбаатар хот


ХУВЬЦАА ЭЗЭМШИГЧДИЙН ЭЭЛЖИТ ХУРЛЫГ
ЗАРЛАН ХУРАЛДУУЛАХ ТУХАЙ

Монгол улсын Компанийн тухай хуулийн  60  дугаар зүйлийн 60.1, 60.2, 64 дүгээр зүйлийн 64.2, 67 дугаар зүйлийн 67.1 дэх хэсэг, Санхүүгийн Зохицуулах хорооны 2016 оны 244 тоот тогтоол, Төлөөлөн Удирдах зөвлөлийн гишүүдийн саналыг тус тус үндэслэн ТОГТООХ нь:
1. “Материалимпэкс” ХК-ийн Хувьцаа эзэмшигчдийн  ээлжит хурлыг 2018 оны 4 дүгээр сарын 20-ны өдрийн 10:30 цагт тус компанийн хурлын танхимд хуралдуулсугай.

2. “Материалимпэкс” ХК-ийн Хувьцаа эзэмшигчдийн ээлжит хурлаар дор дурдсан асуудлыг хэлэлцэхээр тогтоосугай. Үүнд: 
2.1 Компанийн 2017 оны үйл ажиллагааны болон санхүүгийн тайлангийн талаарх ТУЗ-ийн дүгнэлтийг хэлэлцэх 
2.2 ТУЗ-ийн дэргэдэх Аудитын хорооны дүгнэлтийг хэлэлцэх 
2.3 Компанийн 2018 оны бизнес төлөвлөгөөг хэлэлцэх, батлах
2.4 Ногдол ашгийн хуваарилалтын талаар мэдээлэл сонсох зэрэг болно.

3. Хуралд оролцох эрхтэй хувьцаа эзэмшигчдийн нэрсийн жагсаалт гаргах бүртгэлийн өдрийг 2017 оны 3 дугаар сарын 26-ны өдрөөр тогтоосугай. 

4. Ээлжит хурлын мэдэгдлийг хавсралт материалын хамт 2018 оны 3 дугаар сарын 7-ны дотор Санхүүгийн зохицуулах хороо болон Монголын Хөрөнгийн биржид хүргүүлэх,  2018 оны 3 дугаар сарын 9, 23-ны өдрүүдийн дотор өдөр тутмын 2-оос доошгүй сонин, орон даяар нэвтрүүлгээ түгээдэг нэг телевиз, Монголын Хөрөнгийн биржийн цахим хуудсаар тус тус дамжуулан хувьцаа эзэмшигчдэд болон нийтэд мэдээллэх, брокер дилерийн компаниудад зарыг цахимаар хүргүүлэхийг ТУЗ-ийн нарийн бичгийн дарга Т.Лхагвачулуунд даалгасугай.  

5. Хуралд бэлтгэх явцад хувьцаа эзэмшигчдийн танилцаж болох баримт бичгийн жагсаалтыг Хавсралт №01-ээр баталсугай. 

6. Саналын эрх бүхий хувьцаа эзэмшигчийн санал авах хуудасны агуулгыг Хавсралт №02-оор баталсугай. 




7. Саналын хуудас хүлээн авах сүүлчийн өдрийг 2018 оны 4 дүгээр сарын 19-ний өдрийн 17:00 цагаар тогтоосугай. 

8. Компанийн хувьцаа эзэмшигчдийн ээлжит хурлыг удирдах, зохион байгуулах комиссын даргаар ТУЗ-ийн дарга Г.Аюушмаа, комиссын гишүүдэд ТУЗ-ийн гишүүн Б.Зориг, Ч.Чинзориг нарыг тус тус томилсугай. 

9. Хурлын тооллогын комиссын даргаар Т.Байгаль /РД: ТА91122321/, гишүүдэд Э.Гүнчинсүрэн /РД: НХ91090100/, Т.Чойжамц /РД: ЙЕ93031114/ нарыг  тус тус томилсугай. 

10. Хурлын бэлтгэлийг хууль, журмын дагуу сайтар зохион байгуулахыг хурал зохион байгуулах комисст үүрэг болгосугай.



                              ТӨЛӨӨЛӨН УДИРДАХ
     ЗӨВЛӨЛИЙН ДАРГА                                              Г.АЮУШМАА

